Bunăstarea promisă de Donald Trump nu se vede pe burse
Președintele Donald Trump promite o „epocă de aur” a Americii. După ce a câștigat un nou mandat la Casa Albă, a susținut că le va reda americanilor bogăția, iar investitorii au început anul optimiști cu privire la perspectivele unei administrații Trump, prietenoase cu mediul de afaceri și sectorul cripto. Însă, deși nu a trecut decât ceva mai mult de o lună de la învestirea lui Donald Trump, investitorii nu mai sunt atât de încrezători. Bursele americane au scăzut în această perioadă, spre deosebire de cele din Europa și China, care sunt pe plus.